Périgueux

Périgueux, en occitano Periguers [peri'gʏ:] ou Peireguers [pejre'gʏ:], é unha cidade do departamento francés de Dordoña, na rexión Aquitania. É a capital (préfecture) do departamento. O primeiro de xullo do 2005 estimábase a súa poboación en 29 600 habitantes. Está vencellada ao Camiño de Santiago.

Monumentos e lugares turísticos
Periguers presenta un patrimonio admirable, con 43 monumentos históricos e un importante sector conservado. Son destacábeis:

Os restos da fortaleza galorromana de Vesona
miniatura|200px|dereita|A Torre de Vesona
 A Torre de Vesona, resto dun templo dedicado á deusa tutelar da cidade galorromana;
 As ruínas do Anfiteatro romano, realzado hoxe por un xardín;
 O museo Vesunna, erguido sobre os vestixios dunha domus polo arquitecto Jean Nouvel.

A cidade medieval
 A catedral de Saint-Front, inscrita no Patrimonio Mundial da Humanidade, é unha das  etapas máis famosas da peregrinación xacobea. De estilo románico bizantino, presenta cinco cúpulas formando unha cruz grega. 
 A igrexa románica de Santo Estevo, antiga catedral, da que fican aínda dúas cúpulas;
 O convento das Donas da Fe (século XII)
 A Torre Mataguerra (século XIII), resto das fortificacións medievais;

A cidade renacentista
 A Maison dos Cónsules, que se mira no río Eila (nome occitano; Isle en francés);
 O Chasteu Barriera (ruínas), castelo que debe o nome a unha familia da cidade;
 A Maison dau Pastissier, favorecida pola restauración da Plaça Sent Loís´;
 Varios pazos ou ostaus dos séculos XV e XVI sitos no antigo Puei Sent Front (ostaus Gamenson, Sench Astier, de Abzac de La Dosa, de Lestrada,...)

Outros
 A Prefectura (século XIX) : cunha fachada en estilo do Segundo Imperio e salóns seguindo modelos dos pazos de Versalles, Fontainebleau e do Louvre.
 O Museo de Arte e de Arqueoloxía do Perigòrd.
 O Museo Militar do Perigòrd.

 Véxase tamén 

 Ligazóns externas 
 Web oficial da cidade

Categoría:Cidades de Francia
Categoría:Concellos do departamento de Dordoña
Categoría:Localidades do Camiño Francés